ઈમરાનને ફેબ્રુઆરીમાં એન્ટી-ટેરરિઝમ કોર્ટ (એટીસી) એ 21 આરોપો હેઠળ મોતની સજા સંભળાવી હતી અને 23 આરોપોમાં તેને આજીવન કેદ કરવામાં આવી હતી. ઈમરાને માસૂમ જેનબનો બળાત્કાર કરી તેની હત્યા કરી દીધી હતી. નવ જાન્યુઆરીએ જેનબની લાશ પંજાબ પ્રાંતના કાસૂરમાં એક કચરાના ઢગલામાં મળી હતી. ચાર જાન્યુઆરીએ જેનબ પોતાની આન્ટીના ઘરેથી ગાયબ થઈ ગઈ હતી. જેનબની લાશ મળ્યા બાદ ઓટોપ્સી રિપોર્ટમાં આ વાતની પુષ્ટિ થઈ હતી કે તેની સાથે રેપ કરવામાં આવ્યો હતો. ઈમરાનની જેનબની હત્યાના બે સપ્તાહ બાદ ધરપકડ કરવામાં આવી હતી. જેનબના બળાત્કાર અને હત્યા બાદ પાકિસ્તાનમાં મોટાપાયે વિરોધ પ્રદર્શનનો સિલસિલો શરૂ થઈ ગયો હતો.